Kui me kolisime Evanstonist (mis on Chicago eeslinn) Chicago kesklinna, siis see oli peaaegu nagu koliks maalt linna. Evanston on üsna vaikne vägagi Tartut meenutav üliõpilaslinn. Päeval on seal kena rahulik, õhtul kell üheksa panevad paljud kohad uksed kinni, öösel näeb rohkem inimesi ülikooli  raamatukogus kui linna peatänaval ja politseiauto südaööl mõnda inimest nähes peab kinni, et kontrollida ega tol abi pole vaja. Sellega võrreldes Chicago kesklinn on päeval paksult rahvast täis ja elu käib vähemalt hiliste õhtutundideni. Aga siis ajasime me juttu oma New Yorgist pärit naabriga, kes kurdab, et siin Chicagos sureb linn ööseks välja, New Yorgis käis elu 24 tundi. No vot siis.